İnderbor

İnderbor (kaz. Индербор) taajama ja İnderin piirin hallinnollinen keskus Atyraun alueella Kazakstanissa. Se sijaitsee Uraljoen vasemmalla rannalla 180 kilometriä Atyrausta pohjoiseen. Taajamassa oli arviolta 16 430 asukasta vuonna 2026. İnderbor on perustettu vuonna 1935 İnderjärven boraatti- ja ruokasuolaesiintymän hyödyntämisen yhteydessä. Siitä tuli kaupunkimainen taajama ja İnderin piirin keskus vuonna 1965. Taajaman kautta kulkee Atyraun ja Oralin välinen maantie. Sinne johtaa rautatie Maqatista. Paikkakunnalla toimivat boraatti- ja suolaesiintymää hyödyntävät İnderbor ja İndertūz -yhtiöt. Lisäksi on leipomo ja meijeri. Lähistöllä sijaitsee 1830-luvun kapinajohtajan Mahambet Ötemısūlyn mausoleumi. Lähteet